Í stað þess að forðast fínu veislurnar væri kannski sniðugt að borða aðeins minna og fara færri ferðir að jólahlaðborðinu . Einnig er ágætt ráð að borða léttari mat á milli veislnanna . Veljið frekar kalkún af jólaborðinu , roast beef eða annað magurt kjöt . Einnig er fínt að fá sér graflax og síld . Setjið ríkulega af grænmeti á diskinn og ávexti ef þeir eru til staðar . Það er fínt að velja rósakál , súrkál eða rauðkál . Einnig hrásalat ef það býðst . Núna er tími fyrir klementínur og það má borða mikið af þeim , sömuleiðis góðu jólaeplin . Eftir góða jólaveislu er fínt að fara í göngutúr og brenna nokkrum hitaeiningum í leiðinni . Mörgum finnst þeir melta betur þungan mat með því að fara í röska göngu . Jólamatur getur verið bæði saltur og feitur sem er ekki gott í magann . Borðaðu hollan og góðan morgunmat sama dag og þú ert að fara á jólahlaðborð . Alls ekki spara að borða þann daginn því ekki er gott að koma mikið hungraður í veislusal þar sem borðin svigna undan kræsingunum . Ef fólk vill varast að borða of mikið er sniðugt að velja lítinn disk . Þá er minni hætta á að hlaða of miklu á diskinn og borða yfir sig . Takið ykkur góðan tíma til að borða og þá verður meltingin betri . Það þarf enginn að stressa sig yfir jólamatnum og það má taka hlé á milli ferða . Athugið að jólaglögg , jólabjór og léttvín er ríkt af kaloríum . Drekkið mikið af vatni eða sódavatni með áfenginu . Sparið sæta eftirrétti . Á milli þess sem farið er í jólaveislur þar sem mikill matur er á borðum er ágætt að borða léttan mat . Hafið fisk oft í viku , borðið mikið af ávöxtum og hnetur í millimál . Aðventan er auðvitað til að njóta góðs matar en líka til að eiga skemmtilegar stundir með fjölskyldunni , til dæmis fara í göngutúr og skoða jólaljósin hjá nágrönnunum eða í miðbænum . Ef maður reynir að koma til mótvægis við feitan mat með göngutúrum verður samviskan betri og kílóin hrannast síður upp á vigtinni . Hér eru tvær uppskriftir af hollu góðgæti . Pistasíukaramellur með chilli og hunangi 6 msk. púðursykur Grófhakkið pistasíurnar og ristið þær síðan á þurri pönnu . Bætið púðursykri við og látið bráðna en bætið þá við hunangi og kryddi . Látið malla í 2 - 3 mínútur þar til blandan þykknar en hellið þá á bökunarpappír og kælið . Skerið í bita . Konfekt með döðlum og kókos . Konfekt með döðlum og hnetum Um það bil 35 kúlur 85 hitaeiningar hver kúla 100 g ósaltaðar kasjúhnetur 1 tsk. vanillusykur Setjið heslihnetur í ofnskúffu í 140°C heitan ofn í 15 - 20 mínútur . Fjarlægið húðina af hnetunum . Fjarlægið steininn úr döðlunum . Setjið döðlur , hnetur , kakó og vanillusykur í matvinnsluvél og hrærið þar til að úr verði þykkt deig . Vætið hendurnar og mótið kúlur og veltið þeim síðan upp úr kókosmjöli sem kanill hefur verið hrærður saman við .